ไปตรวจสุขภาพมา ผลคือ WBC 4.67 RBC 4.53 Platelet Count 272 Eosinophil 1 แต่ Neutrophil 44 และ Lymphocyte 52 แบบนี้เป็นอะไรมั้ยคะ
สวัสดีค่ะ จากคำถามคือการแปลผลค่าเม็ดเลือดขาว เม็ดเลือดแดง และเกล็ดเลือดโดยค่าเม็ดเลือดขาวโดยรวมที่เขียนมา 4.67 น่าจะหมายถึง 4670 ตัว ซึ่งน่าจะอยู่ในเกณฑ์ปกติ แต่อย่างไรก็ตามจะต้องดูจากค่าอ้างอิงของแต่ละห้องปฏิบัติการด้วย และเปอร์เซนต์ของเม็ดเลือดขาวอาจจะผิดไปจากเกณฑ์ได้เล็กน้อย ถ้าจำนวนเม็ดเลือดขาวโดยรวมไม่ได้สูงหรือต่ำกว่าปกติ หรือไม่มีอาการผิดปกติใดๆจะไม่ได้บอกอะไรค่ะ แนะนำสอบถามกับแพทย์ที่ดูแลอีกครั้งค่าเม็ดเลือดแดงที่แนบมานั้น อาจจะเขียนมาไม่ครบ ไม่สามารถแปลผลได้ ส่วนค่าเกล็ดเลือดน่าจะอยู่ในเกณฑ์ปกติ